Le Mespris de la vie et consolation contre la mort/« Las ? si nostre non estre »
# Le Mespris de la vie et consolation contre la mort/« Las ? si nostre non estre »

### L.

Las ? si nostre non estre aveugles miserables Aus siecles ja passez sans douleur à esté, Cest estre est au contraire à toute heure agité De regrets, de soucis, & de pleurs lamentables :

Qui causera des deus nos peines dommageables Ou bien nostre non estre, ou la varieté De cest estre present, qui de crainte hebeté Mesme à nous mesmes rend nos iours desagreables :

Celuy vrayment est sot, qui d'ardeur tourmenté Retournant en vigueur, accuse sa santé De sa peine derniere, & non sa fiebvre enclose :

Nous condamnons la mort & ne serions vaincus De son trait importun, si nous n'avions vescus, La Vie, & non la mort de nos maus est la cause.

